Kas masselamuehituses oli mingilgi määral võimalik ajada oma eestlaslikku teisiti teha tahtmise jonni? Majaehituskombinaadi toodangu puhul ei tulnud see kõne alla. Ent enne kombinaadi valmimist loodi 1950. aastate lõpul uus väikekorteritega elamuseeria 1-317, mille järgi ehitati nii silikaatkivist ehk rahvapäraselt valgest tellisest kui  ka suurblokkidest. Korteriplaan oli siin juba sisuliselt sama, mida hiljem hakkas kombinaat esimestes paneelikates rakendama. 1960. aastate alguses oli 1-317 seeria Eestis kõige massilisemalt ehitatud majatüüp. Neid maju iseloomustavad madal viilkatus ja seinast väljalõigatud asümmeetriliselt jagatud aknad.